EkBass/fiwiki-20250220-pages-articles huggingface dataset:
Kristillinen taideseura

Kristillinen taideseura ry on valtakunnallinen keskusyhdistys. Paikallisyhdistyksiä on viidellä paikkakunnalla eli Helsingissä, Kotkassa, Lahdessa, Loimaalla ja Mikkelissä. Seuran tavoitteena on taiteilijoiden, taiteen harrastajien ja taiteen ystävien yhdistäminen kristillisessä hengessä sekä taideharrastuksen edistäminen ja kiinnostuksen lisääminen kristilliseen taiteeseen. Seura on jäsenenä Kirkkopalvelut ry:ssä ja oli myös mukana vuonna 1978 perustamassa Tieteen ja taiteen kristillistä tukisäätiötä, joka jakaa vuosittain apurahoja tieteelliseen tutkimukseen ja taiteelliseen työhön. Seura julkaisee kerran vuodessa ilmestyvää Ars Magna -lehteä. == Historiaa == Kristillinen taideseura oli ensimmäinen itsenäisessä Suomessa rekisteröity yhdistys. Sen perusti kirjailija Hilja Haahti ystävineen Helsingissä vuonna 1919. Mukana oli myös Haahden aviomies säveltäjä Ilmari Krohn. Sen edeltäjä oli 1903 perustettu yhdistys Kolmisointu, jonka kolme avainsanaa olivat olleet taide, kristillisyys ja suomalaisuus. == Lähteet == Luokka:Suomalaiset taideyhdistykset Luokka:Suomalaiset kristilliset järjestöt
Mauricio Isla

Mauricio Aníbal Isla Isla (s. 12. kesäkuuta 1988 Buin, Chile) on chileläinen jalkapalloilija. Hän edustaa turkkilaisseura Fenerbahçea. Isla on hyvin monipuolinen pelaaja, sillä hän kykenee pelaamaan puolustuksen jokaisella paikalla sekä myös vaihtoehtoisesti laitalinkkinä tai keskikenttäpelaajana. Häntä pidetään taidoiltaan taitavana ja fyysisyydeltään kestävänä pelaajana. == Seurajoukkueura == Isla aloitti uransa vuonna 1998 Universidad Católican junioriakatemiasta. Hän pelasi aluksi hyökkääjänä, mutta lyhyehkön pituutensa vuoksi hänet siirrettiin puolustajaksi. Edustusjoukkueeseen hän nousi vuonna 2007. Hyvien esitystensä jälkeen vuoden 2007 alle 20-vuotiaiden MM- kilpailuissa Isla teki myöhemmin kesän aikana viisivuotisen sopimuksen italialaisseura Udinesen kanssa. Hän teki ensiesiintymisensä ammattilaisurallaan ja samalla uudessa seurassaan 19. joulukuuta 2007 Italian cupin ottelussa Palermoa vastaan. 8. maaliskuuta 2008 Isla pelasi ensimmäisen ottelunsa avauskokoonpanossa Italian pääsarjassa, niin ikään Palermoa vastaan. Aloittamissaan peleissä hän on pelannut pääosin vasempana tai oikeana laitapuolustajana, mutta on myös pelannut muutamia kertoja laitalinkkinä tai keskikenttäpelaajana. == Maajoukkueura == Isla sai ensimmäisen kutsunsa Chilen maajoukkueeseen syyskuussa 2007 ja pelasi ystävyysottelussa Sveitsiä vastaan. Hyvän peliesityksen jälkeen hän sai pelata myös Chilen seuraavassa ystävyysottelussa Israelia vastaan. Hän pelasi ensimmäisen ottelunsa vuoden 2010 MM-karsinnoissa 29. maaliskuuta 2009 Perua vastaan. Päävalmentaja Marcelo Bielsa valitsi hänet vuoden 2010 MM-kilpailuihin, joissa hän pelasi neljä ottelua. Vuoden 2014 MM-kilpailuissa hän pelasi myös neljä ottelua. Copa Américassa Isla pelasi vuosina 2011, 2015 ja 2016. Hän on pelannut kaikkiaan 105 maaottelua ja tehnyt niissä neljä maalia. == Lähteet == == Aiheesta muualla == * Esittely ja tilastot National Football Teams -sivustolla Luokka:Chileläiset jalkapalloilijat Luokka:Vuonna 1988 syntyneet Luokka:Elävät henkilöt
Highway – vaarojen valtatie

Highway – vaarojen valtatie on vuonna 2002 valmistunut yhdysvaltalainen elokuva. Sen käsikirjoitti Scott Rosenberg ja ohjasi James Cox. Pääosissa näyttelevät Jared Leto ja Jake Gyllenhaal. == Aiheesta muualla == * Luokka:Vuoden 2002 yhdysvaltalaiset elokuvat
Coming Out Soon

Coming Out Soon on suomalaisen Melrosen single vuodelta 1986. Sen on julkaissut One Inch Rock levymerkillä Electric Kid Records sarjatunnuksella EKRS 001. Se nousi Suomen virallisen singlelistan sijalle 6. Singlen kääntöpuolella on kappale "Real Dream", ja sen kesto on 4:41. Molemmat kappaleet ovat Tokelan tekemiä. Singlen on miksannut H. Leiden. Kuvat ovat Johannes Tervon ja lay-out Mika Tuokkolan. Kiitoksissa on mainittu Jussi Kylliäinen. Levyn englanninkielinen omistus on Westhillille eli Länsimäen kaupunginosalle Vantaalla. == Lähteet == Luokka:Vuoden 1986 kappaleet Luokka:Suomalaiset rockkappaleet
Laulu Helsingistä

Laulu Helsingistä on Einar Englundin sävellys, johon sanat on tehnyt Esko Elstelä. Sen on levyttänyt vuonna 1967 Sävelradion viihdeorkesteri johtajanaan Ensio Kosta ja laulusolistinaan Maynie Sirén. Laulun säveltäjä oli pianistina. == Lähteet == * YLE Radio 1, Lauantain toivotut levyt, 12. kesäkuuta 2010. Luokka: Vuoden 1967 kappaleet Luokka: Einar Englundin säveltämät kappaleet Luokka: Esko Elstelän sanoittamat kappaleet
Merton College

Merton College on yksi Oxfordin yliopiston 38 collegesta. Sen perusti noin vuonna 1264 Walter de Merton, Englannin lordikansleri, josta tuli myöhemmin Rochesterin piispa. ==Kuuluisia alumneja ja opettajia== *Thomas Bodley, Bodleian Libraryn perustaja *T. S. Eliot, kirjailija *William Harvey, fysiologi *Anthony Leggett, fyysikko *Naruhito, Japanin kruununprinssi *Frederick Soddy, radiokemisti *Nikolaas Tinbergen, etologi *J. R. R. Tolkien, englannin kielen ja kirjallisuuden professori *Andrew Wiles, matemaatikko ==Lähteet== ==Aiheesta muualla== Luokka:Oxfordin yliopisto
On the Street Where You Live

On the Street Where You Live on Frederick Loewen säveltämä ja Alan Jay Lernerin sanoittama kappale, joka on alun perin vuoden 1956 musikaalista My Fair Lady.YLE Radio 1, Lauantain toivotut levyt, 12. kesäkuuta 2010. Kappaleen on levyttänyt muiden muassa vuonna 1956 laulaja Vic Damone säestäjänään Percy Faithin orkesteri ja kuoro. Kappaleen ovat äänittäneet suomeksi muun muassa Vieno Kekkonen, Matti Lehtinen ja Laila Kinnunen. Suomenkielisen version nimi on ”Kotikadullasi” ja sen on sanoittanut Sauvo Puhtila. == Lähteet == Luokka:Vuoden 1956 kappaleet Luokka:Frederick Loewen säveltämät kappaleet Luokka:Alan Jay Lernerin sanoittamat kappaleet
Essexin yliopisto

Essexin yliopisto () on vuonna 1963 perustettu brittiläinen yliopisto. Sen kampus on Essexin kreivikunnassa lähellä Colchesterin kaupunkia Itä- Englannissa. Yliopisto on keskittynyt erityisesti humanistisiin ja yhteiskuntatieteisiin. Yliopiston kansleri on Andrew Phillips. Opiskelijoita on 11 660. == Lähteet == == Aiheesta muualla == * Yliopiston verkkosivut Luokka:Englannin yliopistot Luokka:Essex
HaKehila

HaKehila ("seurakunta") on Helsingin juutalaisen seurakunnan lehti. Lehti ilmestyy viisi kertaa vuodessa ja julkaistaan myös verkossa, jossa sitä voi lukea rekisteröidyttyään.HakehilaHelsingin juutalainen seurakunta Lehti on Suomen juutalaisen yhteisön tärkeä keskustelufoorumi. Se leviää myös yhteisön ulkopuolelle. Sen edeltäjä oli 1900-luvun vaihteessa Judisk Kronika, joka käsitteli myös juutalaisten kansalaisoikeuskysymystä.Minna Suihkonen, Kukaan ei halua elää semmoista elämää jossa omaa ääntä ei kuulu", Haastattelututkimus 2003, Tampereen yliopisto, sivu 17 == Lähteet == Luokka:Juutalaisuus Helsingissä Luokka:Suomalaiset uskonnolliset aikakauslehdet
My Fair Lady (Fontana 1965)

My Fair Lady on samannimisen musikaalin kohokohtia sisältävä albumi vuodelta 1965. Musikaalin on säveltänyt Frederick Loewe ja sanoittanut Alan Jay Lerner ja sen ensi-ilta oli New Yorkissa vuonna 1956 ja Lontoossa kahta vuotta myöhemmin. Tällä Isossa-Britanniassa tehdyllä levyllä esiintyjinä ovat Denis Quilley, Marilyn Dougan, Danny Purches ja Michael Sammes Singers. Orkesteria johtaa John Gregory, joka on myös tuottanut levyn. Levyn on kustantanut levy- yhtiö Fontana Special-merkillään sarjatunnuksella SFL 13024. == Kappaleet == A-puoli: # Overture – Why Can't The English? # Wouldn't It Be Luverly # With A Little Bit Of Luck # Just You Wait # The Rain In Spain B-puoli: # I Could Have Danced All Night # Ascot Gavotte # On The Street Where You Live # Get Me To The Church On Time # Hymn To Him – Why Can't A Woman # I’ve Grown Accustomed To Her Face Luokka: Vuoden 1965 albumit
HMAS Bataan

HMAS Bataan (viirinumerot I91, D9 ja D191) oli Australian laivaston vuonna 1945 palvelukseen otettu Tribal-luokan hävittäjä Korean sodassa. == Valmistus == Australian laivasto tilasi 20. joulukuuta 1939 aluksen Cockatoo Docks and Engineering Companyltä Sydneystä Australiasta, missä köli laskettiin 30. joulukuuta 1940 nimellä HMAS Kurnai. Alus laskettiin vesille 15. tammikuuta 1944 nimellä HMAS Bataan, mikä oli kunnianosoitus Yhdysvaltain armeijan kenraali Douglas MacArthurin uhrautuvalle Filippiinien puolustustaistelulle. Alus valmistui vuotta myöhemmin 25. toukokuuta, jolloin se oli viimeinen kolmesta Australian laivastolle tilatuista kolmesta Tribal-luokan hävittäjästä. Alus oli samalla ainoa luokkansa aluksista, jota ei nimetty jonkin heimon mukaan. == Palvelus == Kesäkuussa alus liitettiin Japanin pääsaarten edustalle Kansainyhteisön aluksista koottuun Yhdysvaltain 3. laivaston TF37:ään. Alus saatiin varustettua heinäkuussa, minkä jälkeen se aloitti matkansa Subic Bayhin HMAS Warramungan kanssa liittyäkseen TF74:ään ennen siirtymistään 3. laivastoon Japanin emäsaarten edustalle. Alukset saapuivat 26. heinäkuuta Subic Bayhin. Alus lähti Japanin antauduttua Yhdysvaltain alusten mukana Japaniin poiketen matkalla Okinawalla. Se liittyi syyskuussa Sagaminlahdella Britannian ja Kansainyhteisön aluksista koottuun Token Forceen. Alus oli 2. syyskuuta Tokionlahdella Japanin virallisesti antautuessa. Alus viipyi Japanissa evakuoiden liittoutuneiden sotavankeja sekä Japanin internoimia siviilejä. Vapauduttuaan tehtävästä alus palasi Sydneyyn aloittaen normaalin rauhanaikaisen laivastopalveluksen, kunnes se määrättiin elokuussa 1950 Yhdistyneiden kansakuntien alaisuuteen Korean rannikolle koottuun laivasto-osastoon. YK:n alaisuudessa alus osallistui Korean sotaan tehden kaksi palvelusrupeamaa Korean rannikolla. Alus palveli marraskuuhun 1954, jolloin se poistettiin palveluksesta odottamaan siirtoa telakalle. Kuitenkin vuonna 1957 suunniteltu muutostyö peruutettiin. Alus myytiin seuraavana vuonna romutettavaksi T. Carr and Companylle Sydneyyn.English 2001, s. 61. ==Lähteet== * * * === Viitteet === == Aiheesta muualla == Luokka:Australian laivaston Tribal-luokan hävittäjät (1936) Luokka:Australialaiset toisen maailmansodan hävittäjät Luokka:Australialaiset Korean sodan hävittäjät
Pojat on poikii

"Pojat on poikii" on rap-artisti Uniikin kolmas single artistin toiselta sooloalbumilta Juokse poika juokse. Se julkaistiin 21. huhtikuuta 2010. Kappaleessa ovat mukana Elastinen ja Spekti, ja sen on tuottanut MMEN. == Musiikkivideo == Kappaleeseen kuvattiin myös musiikkivideo, joka julkaistiin levy-yhtiö Rähinä Recordsin YouTube-kanavalla 15. kesäkuuta 2010.http://www.youtube.com/watch?v=xcDazi8f6l8 Videon toteutti Pablo Films ja ohjasi Jaakko Itäaho. Pokeriammattilainen Ilari Sahamies, laulaja Anna Abreu ja ravintoloitsija Sedu Koskinen tekevät cameo-esiintymiset videolla. Yksi Helsingissä kuvatun videon kuvauspaikoista oli Burleski Club -yökerho, joka kuuluu Koskisen perustamaan SK Ravintolat -ketjuun. Videolla on mukana myös runsaasti vähäpukeisia naisia, heidän joukossaan muun muassa Miss Suomi 2010 -finalisti ja entinen Salatut elämät- näyttelijä Oona Kare.Rähinä Records: Ennennäkemätön musiikkivideo Uniikilta! Lisäksi videolla näkyvän osuuden saavat Sahamiehen Ferrari F430 ja Mercedes- Benz CL500 -henkilöautot. == Kappaleet == # Pojat on poikii (mukana Elastinen & Spekti) == Lähteet == Luokka:Uniikin kappaleet Luokka:Elastisen kappaleet Luokka:Spektin kappaleet Luokka:MMENin tuottamat kappaleet Luokka:Vuoden 2010 kappaleet
Mimerkki

Mimerkki on Elina Vaaran runokokoelma vuodelta 1963. Kirjan on kustantanut Werner Söderström Osakeyhtiö ja se on painettu yhtiön kirjapainossa Porvoossa. == Lähteet == Luokka:Vuoden 1963 kirjat Luokka:Suomalaiset runokokoelmat
Natriumalumiinihydridi

Natriumalumiinihydridi (NaAlH4) on epäorgaaninen ioniyhdiste, josta käytetään myös nimityksiä natriumtetrahydroaluminaatti ja natriumalanaatti. Yhdistettä käytetään pelkistimenä orgaanisessa synteesissä ja sitä voidaan käyttää myös vedyn varastoimiseen. == Valmistus == Natriumalumiinihydridiä valmistetaan alkuaineistaan 150 celsiusasteen lämpötilassa ja suuressa paineessa. Liuottimena käytetään reaktiossa tetrahydrofuraania. :Na + Al + 2 H2 → NaAlH4 == Käyttö == Natriumalumiinihydridistä valmistetaan niin ikään pelkistimenä käytettävää litiumalumiinihydridiä natriumalumiinihydridin ja litiumkloridin välisellä reaktiolla. :NaAlH4 \+ LiCl → LiAlH4 \+ NaCl Pelkistimenä natriumalumiinihydridi on hyvin litiumalumiinihydridin kaltainen. Se pelkistää muun muassa ketonit, aldehydit ja karboksyylihapot alkoholeiksi ja typpiyhdisteistä amidit ja nitriilit sekä nitroyhdisteet amiineiksi. Jos pelkistyvä yhdiste sisältää tyydyttymättömiä sidoksia, natriumalumiinihydridi pelkistää myös ne tyydyttyneiksi, yksinkertaisiksi sidoksiksi. Natriumalumiinihydridi ei ole yhtä reaktiivinen kuin litiumalumiinihydridi ja pelkistää karboksyylihapot, amidit ja nitroyhdisteet siihen nähden hitaammin. Hitaampi reaktionopeus antaa toisaalta mahdollisuuden selektiivisempään pelkistykseen. Natriumalumiinihydridiä voidaan käyttää vedyn varastoimiseen. Sen etuna on halpa hinta, hyvä kapasiteetti ja suhteellisen hyvä pysyvyys varastoituna. Natriumalumiinihydridi hajoaa lämmitettäessä ja vapauttaa vetyä kolmessa vaiheessa. Ensimmäisessä vaiheessa natriumalumiinihydridi hajoaa trinatriumheksahydroaluminaatiksi sekä alumiiniksi ja vedyksi. Lämpötilaa nostettaessa yhdiste hajoaa edelleen natriumhydridiksi ja lopulta natriumiksi ja vedyksi. Ensimmäinen reaktio tapahtuu 185 celsiusasteen lämpötilassa ja toinen 230 celsiusasteen lämpötilassa. Kolmannella reaktiolla ei ole juurikaan käytännöllistä merkitystä, koska se tapahtuu vasta 425 celsiusasteen lämpötilassa. :3 NaAlH4 → Na3AlH6 \+ 2 Al + 3 H2 :2 Na3AlH6 → 6 NaH + 2 Al + 3 H2 :2 NaH → 2 Na + H2 Natriumalumiinihydridin huonona puolena on se, että vetyä vapauttavat hajoamisreaktiot ovat hitaita. Yhdisteen ominaisuuksia voidaan parantaa lisäämällä sen joukkoon titaania. == Lähteet == Luokka:Hydridit Luokka:Natriumyhdisteet
Sandra Elkasević

Sandra Elkasević (o.s. Perković, s. 21. kesäkuuta 1990 Zagreb) on kroatialainen kiekonheiton kaksinkertainen olympiavoittaja, kaksinkertainen maailmanmestari ja seitsemänkertainen Euroopan-mestari. Perković saavutti kiekonheitossa vuonna 2007 hopeaa Ostravan alle 18-vuotiaiden MM-kilpailuissa ja Hengelon junioreiden EM-kilpailuissa. Hän sai pronssia Bydgoszczin alle 20-vuotiaiden MM-kilpailuissa 2008. Novi Sadin junioreiden EM-kilpailuissa 2009 Perković voitti kultaa tuolloisella Kroatian ennätystuloksella 62,44 m. Berliinin MM-kilpailuissa 2009 hän sijoittui yhdeksänneksi. Barcelonan EM- kilpailuissa 2010 Perković voitti kultaa tuloksella 64,67 m. Toukokuussa 2011 Perković antoi Shanghain ja Rooman Timanttiliigan kilpailujen jälkeen metyyliheksaaniamiini-piristettä sisältäneen dopingnäytteen. Hän kärsi kuuden kuukauden kilpailukiellon 7. kesäkuuta – 6. joulukuuta 2011. Vuonna 2012 Perković voitti kultaa Helsingin EM-kilpailuissa tuloksella 67,62 m ja Lontoon olympialaisissa tuloksella 69,11 m. Moskovan MM-kilpailuissa 2013 hän voitti maailmanmestaruuden tuloksella 67,99 m. Zürichin EM-kilpailuissa 2014 Perković voitti kolmannen Euroopan mestaruutensa Kroatian ennätystuloksella 71,08 m. Pekingin MM-kisoissa 2015 hän sai hopeaa. Hän voitti Euroopan-mestaruuden jälleen Amsterdamissa 2016 tuloksella 69,97 ja saman vuoden Rio de Janeiron olympialaisissa niin ikään kultaa tuloksella 69,21. Perković paransi 18. heinäkuuta 2017 Kroatian ennätystä tulokseen 71,41 m Sveitsin Bellinzonassa. Heitto oli pisin tulos 25 vuoteen. Lontoon MM-kilpailuissa 2017 hän voitti kultaa tuloksella 70,31. Perkovićin viides perättäinen Euroopan-mestaruus tuli Berliinissä 2018 tuloksella 67,62. Dohan MM-kilpailuissa 2019 hän saavutti pronssia tuloksella 66,72. Vuodelle 2021 siirretyissä Tokion olympialaisissa hän sijoittui neljänneksi. Vuonna 2022 hän saavutti Eugenen MM-kilpailuissa hopeaa tuloksella 68,45 ja Münchenin EM-kilpailuissa kuudennen Euroopan- mestaruutensa tuloksella 67,95. Budapestin MM-kilpailuissa 2023 hän sijoittui viidenneksi. Perković avioitui pitkäaikaisen valmentajansa Edis Elkasevićin kanssa vuoden 2023 lopulla. Hän voitti seitsemännen kerran Euroopan- mestaruuden Roomassa 2024 tuloksella 67,04. Saman vuoden Pariisin olympialaisissa hän sai pronssia tuloksella 67,51. == Henkilökohtaiset ennätykset == Lähde: Tilastopaja === Ulkoradat === Laji Tulos Paikka Päivä Muuta Kiekonheitto 71,41 Bellinzona 18. heinäkuuta 2017 Kroatian ennätys == Lähteet == == Aiheesta muualla == * * * Luokka:Kroatialaiset kiekonheittäjät Luokka:Kroatialaiset olympiavoittajat Luokka:Dopingrikkomuksesta tuomitut kroatialaiset Luokka:Dopingrikkomuksesta tuomitut yleisurheilijat Luokka:Vuonna 1990 syntyneet Luokka:Elävät henkilöt
Bossi

Bossi on alkuperältään pohjoisitalialainen sukunimi, joka on muun muassa seuraavilla henkilöillä: * Carmelo Bossi (1939–2014), italialainen nyrkkeilijä * Giovanni Bossi (s. 1970), itävaltalainen pistooliampuja * Marco Enrico Bossi (1861–1925), italialainen urkuri, säveltäjä, improvisoija ja musiikkipedagogi * Umberto Bossi (s. 1941), italialainen poliitikko ja ministeri
Rich Little

Richard Caruthers "Rich" Little (s. 26. marraskuuta 1938 Ottawa) on kanadalainen ääninäyttelijä ja imitaattori. Little on tehnyt ääniä Vaaleanpunainen Pantteri -sarjaan. Sarjassa hän näytteli itse pantteria. Little on tunnettu myös lukuisten kuuluisien henkilöiden imitoijana, minkä vuoksi häntä on kutsuttu "Tuhannen äänen mieheksi" (samoin kuin Mel Blancia). Luokka:Kanadalaiset ääninäyttelijät Luokka:Hollywood Walk of Fame Luokka:Vuonna 1938 syntyneet Luokka:Elävät henkilöt
Komorowski

Komorowski on puolalainen sukunimi: * Bronisław Komorowski, Puolan presidentti * Tadeusz Bór-Komorowski, sotilas, Varsovan kansannousun komentaja
Music Box

Music Box on yhdysvaltalaisen R&B-laulaja; Mariah Careyn kolmas studioalbumi. Se julkaistiin 17. elokuuta 1993 Britanniassa ja 31. elokuuta 1993 Yhdysvalloissa. Music Box koostuu Careyn itsensä ja Walter Afanasieffin kirjoittamista balladeista, sekä joistakin tanssikappaleista. Ensimmäinen albumilta julkaistu single oli ”Dreamlover”, josta tuli Careyn siihen asti julkaistuista kappaleista menestynein. Myös kappaleesta ”Without You” tuli menestys, sillä se oli Careyn ensimmäinen Britannian singlelistan kärkisijalle noussut kappale. Vuonna 1994 Carey sai albumillaan yhden Grammy-ehdokkuuden, parhaasta naisartistin laulusuorituksesta, mutta ei voittanut. Vuonna 1995 hän sai saman ehdokkuuden kappaleellaan ”Hero”, mutta hävisi taas, tällä kertaa Whitney Houstonille. Music Box on yksi Careyn parhaiten myyneistä albumeista, sillä sitä on myyty maailmanlaajuisesti yli 32 miljoonaa kappaletta. == Vastaanotto == Music Box nousi Billboard 200 -listan toiselle sijalle ja 15 viikkoa myöhemmin sijalle yksi. Kaiken kaikkiaan se pysyi listalla 128 viikon ajan eli yli kaksi vuotta, joista 31 viikkoa kymmenen parhaan joukossa. Music Box oli Yhdysvalloissa vuoden 1994 toiseksi myydyin albumi. Vaikka ”Dreamlover” sai suurta suosiota Kanadassa, itse albumi onnistui kohoamaan albumilistalla vain viidennelle sijalle. Music Box nousi listoille muun muassa Saksassa, Sveitsissä ja Australiassa. ”Dreamlover” pysyi singlelistan ensimmäisellä sijalla peräti kahdeksan viikkoa ja se onkin yksi Careyn menestyneimmistä kappaleista. Billboardin mukaan Music Box -albumia on myyty pelkästään Yhdysvalloissa yli seitsemän miljoonaa kappaletta. == Kappaleet == # # # # # # # # # # === Kansainvälinen versio === # * === Latinalaisen Amerikan versio === # * Luokka:Vuoden 1993 albumit Luokka:Mariah Careyn albumit
Siren (albumi)

Siren on brittiläisen Roxy Music -yhtyeen viides studioalbumi vuodelta 1975. Singlejulkaisu "Love is the Drug" oli yhtyeen tähän mennessä menestyksekkäin, ja se nousi Britannian listalla lokakuussa kakkoseksi. Levyn on kustantanut Island Records -levy-yhtiö ja sen sarjatunnus on ILPS 9344. Tuottajana on ollut Chris Thomas kappaleiden julkaisuyhtiölle E. G. Records Ltd. Levy on äänitetty Lontoossa kesällä 1975 Air-studioilla. Äänittäjänä on ollut Steve Nye apunaan Ross Cullum ja Michael Sellers. Levykannen tekoon ovat osallistuneet Jerry Hall, Bryan Ferry, Graham Hughes, Anthony Price, Nicholas de Ville, Bob Bowkett, Celine ja Adrianne Hunter. Kannen on painanut Englannissa Robor Limited. == Kappaleet == A-puoli: # Love is the Drug (Ferry/Mackay) 4:05 # End of the Line (Ferry) 5:14 # Sentimental Fool (Ferry/Mackay) 6:11 # Whirlwind (Ferry/Manzanera) 3:34 B-puoli: # She Sells (Ferry/Jobson) 3:45 # Could it Happen to Me? (Ferry) 3:37 # Both Ends Burning (Ferry) 5:12 # Nightingale (Ferry/Manzanera) 4:05 # Just Another High (Ferry) 6:28 == Muusikot == * Bryan Ferry – laulu ja kosketinsoittimet * Andrew Mackay – oboe ja saksofoni * Paul Thompson – rummut * Phil Manzanera – kitara * Edwin Jobson – jouset, syntetisaattori, kosketinsoittmet * John Gustafson – basso Edwin Jobsonilla on ollut tässä vaiheessa sopimus Fleetwood Musicin kanssa. ==Lähteet== Luokka: Vuoden 1975 albumit Luokka: Roxy Musicin albumit
Vjatšeslav Muh’idimov

Vjatšeslav Muh’idimov (, s. 17. syyskuuta 1976) on ukrainalainen suunnistaja. Hän edustaa Turun Metsänkävijöitä. Hän osallistui ensimmäisiin MM- kilpailuihinsa 1999 Invernessissä. Hän sijoittui kuudenneksi viestissä Rapperswil-Jonan MM-kilpailuissa 2003. Kiovan MM-kilpailuissa 2007 hän sijoittui pitkällä matkalla viidenneksi. ==Lähteet== Luokka:Ukrainalaiset suunnistajat Luokka:Vuonna 1976 syntyneet Luokka:Elävät henkilöt
Super Bowl XI

Super Bowl XI oli järjestyksessään 11. Super Bowl -ottelu, joka pelattiin 9. tammikuuta 1977. Ottelu pelattiin Rose Bowl -stadionilla Pasadenassa, Kaliforniassa. Siinä pelasivat vastakkain American Football Conferencen (AFC) voittaja Oakland Raiders sekä National Football Conferencen (NFC) voittaja Minnesota Vikings. Oakland Raidersit voittivat ottelun lopulta pistein 32–14. Ottelun arvokkaimmaksi pelaajaksi valittiin Raidersien Fred Biletnikoff. Super Bowl XI:n puoliaikashowna oli Disneyn yhdessä Los Angeles Unified All-City Bandin kanssa tekemä esitys ”It’s A Small World”. Kansallislaulun lauloi texasilainen poplaulaja Vikki Carr. Ottelu televisioitiin NBC:llä. Mainostauoilla näytettävän 30 sekunnin mittaisen mainoksen hinta oli tuolloin 125 000 Yhdysvaltain dollaria, kun se vuoden 2010 Super Bowlissa oli jo 2,5–2,8 miljoonaa dollaria. Super Bowl 11 Super Bowl 11 Super Bowl 11 Luokka:Vuoden 1977 urheilu
Antti Metsola

Antti Metsola (s. 28. tammikuuta 1923 Sakkola) on kuvitteellinen kainuulainen pienviljelijä Yle TV2:n televisiosarjassa Metsolat. Sarjassa häntä näytteli Ahti Haljala. == Elämä == Antti on kotoisin Karjalan Sakkolasta, josta hän joutui lähtemään evakkoon sodan jälkeen. Antin isä kuoli Antin ollessa vasta 15-vuotias. Sodassa Antti haavoittui kranaatinsirpaleesta ja joutui sairaalaan, jossa hoitajana oli Annikki Leppävaara (Helinä Viitanen-Haljala). Ajan kuluessa Antti rakastui Annikkiin. Antin luonne on kiivas ja jääräpäinen; sairaalassa hän kirosi "iivanoita" mutta rauhoittui aina Annikin osuessa paikalle. Antti ja Annikki menivät naimisiin salaa Annikin äidiltä Maria Leppävaaralta. Antti muutti Kainuuseen Annikin kotitilalle. Hän hoiti peltotöitä ja oli isäntänä, koska Annikki peri puolet Leppävaaran tilasta isänsä kuoltua. Antilla ja Annikilla on viisi lasta: Risto (Svante Martin), Heikki (Kim Floor), Erkki (Kari Hakala), Jaana (Jaana Raski) ja Eeva (Katriina Honkanen). Perheen toimeentulo oli karjanhoidon varassa. Vuonna 1987 perheen elinkeino vaaraantui, koska peltojen yli piti vetää tie. Syynä oli että Lintujärvellä, jonka päältä tien piti kulkea alun perin, oli Antin sanojen mukaan "joku helevetin kurppa" jonka vuoksi Lintujärvi oli suojeltava. Antti sai myös näihin aikoihin sydänkohtauksen, ja joutui syömään nitroja. Nitroista hän kertoi että "Tällä me sovan aikaan räjjäytettiin koko silta, pittää sanoa Annikille ettei enää paukuta ovia, ettei talo lennä ilmaan". Tien teon jälkeen perheen piti luopua lehmistä, ja se harmitti suuresti Annikkia joka oli erittäin kiintynyt niihin. Lopulta Antti ja Annikki perustivat Leppävaaran tilalle karavaanarialueen Erkin perustaman laskettelukeskus Ski Urjan rinnalle. Antti sai uuden sydänkohtauksen, kun Kari Kaukovaara (Juha Hyppönen) veti esiin paperin, jonka mukaan lehmien hoidon loppuessa Leppävaarasta Leppävaara palaa osaksi Kaukovaaraa, jonka osa Leppävaaran tila oli aiemmin ollut. Lopulta paperi kuitenkin kumottiin. Antti Metsola täytti 70 vuotta vuonna 1993. == Muuta == Aviopari Antti ja Annikki Metsolaa esittäneet näyttelijät, Ahti Haljala ja Helinä Viitanen-Haljala olivat aviopari myös tosielämässä. Luokka:Televisiohahmot
Dennys Rodrigues

Dennys Rodrigues (s. 18. huhtikuuta 1978) on brasilialainen jalkapalloilija, pelipaikaltaan maalivahti. Hän pelasi Veikkausliigaa AC Oulussa. Rodrigues on ollut kolmen kauden aikana AC Oulun ykköstorjuja. Rodriguesin sopimus ulottui kauteen 2011 saakka. Veikkausliigassa Rodrigues pelasi AC Oulun paidassa kaikkiaan 26 ottelua. Kauden 2011 päätteeksi Rodrigues siirtyi Brasilian EC Avenidaan ja pelasi vielä kaudella 2013 Brasiliassa Ceilândia EC:ssä. Kaudella 2016 Rodrigues palasi Ouluun Kakkosessa pelanneeseen OPS:ään. Nykyään Rodrigues valmentaa OTP-junioreita. == Aiheesta muualla == *Dennys Rodrigues transfermarktin sivuilla *Dennys Rodrigues soccerwayn sivuilla *Dennys Rodrigues soccerpunterin sivuilla Luokka:Brasilialaiset jalkapallomaalivahdit Luokka:Vuonna 1978 syntyneet Luokka:Elävät henkilöt
Tolonen

Tolonen on vanha itäsuomalaista alkuperää oleva sukunimi. Paltamossa nimien Heikkinen ja Tolonen yleisyyteen on viitattu sanonnalla "Heikkisiä enin helvetissäkin, toinen puoli Tolosia." == Tolonen-nimisiä henkilöitä == * Armas Tolonen (1893–1954), SDP:n kansanedustaja * Arttu Tolonen (s. 1971), muusikko, säveltäjä, sanoittaja ja toimittaja * Asta Tolonen (s. 1960), Suomussalmen kunnanjohtaja * August Tolonen (1879–1944), rakennusmestari, päätoimittaja ja toimitusjohtaja * Daniela Tolonen (s. 2004), jalkapalloilija * Hannu Tolonen (1945–2005), oikeustieteen professori * Jari Tolonen (s. 1964), Kajaanin kaupunginjohtaja * Jenni Tolonen (s. 1979), pesäpalloilija * Johanna Tolonen (s. 1966), Finlandia-talon toimitusjohtaja * Johannes Tolonen (s. 1981), suomalainen basisti ja säveltäjä * Jorma Tolonen (1908–1967), matkailualan järjestöjohtaja ja päätoimittaja * Jouko Tolonen (1912–1986), säveltäjä * Jukka Tolonen (s. 1952), kitaristi * Jussi Tolonen (1882–1962), SDP:n kansanedustaja * Kalle Tolonen (1899–1965), TVH:n ylijohtaja * Karl Leonhard Tolonen (1845–1902), lähetyssaarnaaja, Suomi-Synodin perustajia ja lyhytaikainen johtaja * Maire Tolonen (1919–1985), toimittaja, pakinoitsija ja sarjakuvantekijä * Matti Tolonen (1892–1967), jääkärikapteeni * Matti Tolonen (s. 1941), lääkäri ja professori * Maximo Tolonen (s. 2001), jalkapalloilija * Otto Tolonen (s. 1980), klassinen kitaristi * Paavo Tolonen (1936–2009), taidemaalari ja kuvanveistäjä * Pekka Tolonen (1957–2024), muusikko ja toimittaja * Riina Vilén, o.s. Tolonen (s. 1983), kestävyys- ja keskimatkojen juoksija * Sirpa Tolonen (1900–2001), näyttelijä * Teemu Tolonen (s. 1979), lentopalloilija * Tiina Tolonen (s. 1985), pesäpalloilija * Tuomas Tolonen (s. 1993), jääkiekkomaalivahti * Tuutikki Tolonen (s. 1975), sanataidekasvattaja ja lastenkirjailija * Ulla-Maija Tolonen (s. 1961), ekonomi, toimitusjohtaja ja kauppaneuvos * Vuokko Tolonen (s. 1958), kirjailija, TV-käsikirjoittaja ja kolumnisti. == Nimen muita merkityksiä == * Tolonen, lampi Kouvolassa Repoveden kansallispuistossa * Tolonen-terveystuotteet, aik. Tri Tolonen, suomalainen ravintolisiä ja kauneustuotteita myyvä tuotemerkki * Tolonen, Lasse Kelosen ohjaama dokumenttielokuva Jukka Tolosesta * Tolonen!, Jukka Tolosen ensimmäinen soololevy vuodelta 1971
Kuolintodistus

Kuolintodistus on kuolemansyyn selvityksen tehneen lääkärin kirjoittama asiakirja, jolla osoitetaan, että kuolinsyyn selvitys on saatettu loppuun. Kuolintodistuksessa ilmoitetaan todettu kuolinsyy ja sen luokka, ja annetaan lupa ruumiin hautaamista tai lääketieteellistä käyttöä varten. Suomi liittyi vuonna 1936 kuolemansyyn selvittämistä koskevaan kansainväliseen yleissopimukseen, joka velvoittaa tekemään lääketieteellisen kuolintodistuksen jokaisesta vainajasta. Mikäli kuolinsyyn selvittäminen viivästyy, tehdään ilmoitus väestörekisteriin ja hautauslupa voidaan kuitenkin antaa välittömästi. == Kuolintodistus Suomessa == Kuolintodistuksen laatii yleensä vainajaa viimeksi hoitanut lääkäri tai oikeuslääketieteellisessä kuolemansyyn selvittämisessä tapauksen selvittänyt oikeuslääkäri. Kuolleena syntyneestä lapsesta ja/tai lapsesta, joka on kuollut alle 28 vuorokauden ikäisenä, kuolintodistuksen laatii äitiä tai synnytystä hoitanut lääkäri. Kuolintodistuspohjia on käytössä kaksi erilaista: kuolintodistus 28 vrk:n ikäisestä tai vanhemmasta ja kuolintodistus alle 28 vrk:n ikäisestä tai kuolleena syntyneestä. Keskeisenä osana suomalaista kuolintodistusta on kohta, jonka nimi on tapahtumatiedot. Tapahtumatietoihin kirjoitetaan lyhyt kuvaileva selvitys kuolemaan johtaneista tapahtumista. Suomessa tapahtumatiedot on kirjoitettu jokaisesta vainajasta vuodesta 1987. Muualla maailmassa tapahtumatiedot kirjoitetaan ainoastaan muissa kuin tautikuolemissa. Kuolintodistus on rakenteeltaan seuraavanlainen: * Diagnoosit ja tapahtumatiedot sisältävä varsinainen kuolintodistus * Liiteet: * Lupa hautaamiseen * Ilmoitus kuolemasta väestötietojärjestelmään * Ilmoitus Kansaneläkelaitokselle kuolleena syntyneestä Terveyden ja hyvinvoinnin laitoksen oikeuslääkärit tarkistavat jokaisen kuolintodistuksen, ja tarvittaessa ne palautetaan korjattavaksi todistuksen laatineelle lääkärille. Vastaavaa kuolintodistusten tarkistuskäytäntöä ei ole muualla maailmassa. Suomessa kuolintodistuksista palautetaan virheiden vuoksi korjattavaksi vajaa viidennes. Yleisiä virheitä ovat kuolinsyyketjun epäjohdonmukaisuudet. Suomalaisten kuolintodistukset säilytetään Tilastokeskuksen arkistossa. Sinne talletetut todistukset ovat saatavissa lähiomaisille, eläkelaitoksille, viranomaiskäyttöön tai tieteellistä tutkimusta varten. == Lähteet == == Aiheesta muualla == Luokka:Kuolema Luokka:Oikeudelliset asiakirjat
Hirvenlahti

Hirvenlahti on kylä Hirvensalmen luoteisosassa Etelä-Savossa. Kylä sijaitsee Hirvijärven ja Puulan välissä ja on kolmesta ilmansuunnasta järvien ympäröimä. Hirvenlahdesta on noin 30 kilometriä Hirvensalmen kirkonkylään, 30 kilometriä Joutsaan ja 60 kilometriä Mikkeliin. Lähin naapurikylä Kuitula sijaitsee noin 8 kilometriä kaakkoon Hirvenlahdelta. Hirvenlahdesta on löydetty Suomen 50. kalliomaalaukset. Maalaukset löydettiin vuonna 1990 Hirvenlahden Hahlavuoresta, Puulan Kaiskonselän rannalta noin 6-7 metriä vedenpinnan yläpuolelta. == Lähteet== Luokka:Hirvensalmen kylät
Tuulos (täsmennyssivu)

Tuulos voi tarkoittaa seuraavia: ==Paikannimenä== * Tuulos, entinen kunta Kanta-Hämeessä * Tuulos (virallisesti Syrjäntaka), taajama Hämeenlinnassa, entinen Tuuloksen kuntakeskus * Tuulos, kylä Alavoisen kunnassa Karjalan tasavallassa ==Sukunimenä== * Kalle Tuulos (1930–2001), taitoluistelija * Otto Tuulos (1876–1931), näytelmäkirjailija * Ritva Tuulos (1924–2020), kotitalousneuvos ja ruokaperinteen kerääjä * Telma Tuulos (1902–1982), balettitanssija ja koreografi * Vilho Tuulos (1895–1967), pituushyppääjä, kolmiloikkaaja ja olympiavoittaja * Yrjö Tuulos (1895–1951), kauppias, yrittäjä ja yritysjohtaja, kauppaneuvos. ==Katso myös== * Tuuloksenjoki, joki Karjalan tasavallassa * Tuulosjärvi, järvi Pirkanmaalla
Aurinkosoihtupuu

Aurinkosoihtupuu (Handroanthus chrysotrichus, syn. Tabebuia chrysotricha) on ainavihanta puu, joka kasvaa Brasiliassa. Puuta pidetään Brasilian kansallispuuna. Tabebuia ochracea muistuttaa lajia huomattavasti. Aurinkosoihtupuu kukkii sadoin keltaisin kukin, jotka aukeavat samanaikaisesti ja lakastuvat muutamassa päivässä. == Lähteet == Luokka:Bignoniakasvit Luokka:Puut
Merry Christmas

Merry Christmas on yhdysvaltalaisen laulajan Mariah Careyn joulualbumi, joka julkaistiin 1. marraskuuta 1994. Albumi sisältää sekä alkuperäisiä että cover- kappaleita, kuten "Santa Claus Is Comin' to Town" ja "O Holy Night". Merry Christmas -albumia myytiin viisinkertaista platinaa, yli viisi miljoonaa kappaletta pelkästään Yhdysvalloissa. Vuonna 2005 albumista tehtiin uusintajulkaisu, joka sisälsi bonusraitoja sekä musiikkivideoita. == Vastaanotto == Merry Christmas oli ensimmäisellä listaviikollaan Billboard 200 -listan sijalla 30, mutta se kohosi sijalle kolme viidennellä listaviikollaan. Albumi pysyi kahdenkymmenen parhaan joukossa kahdeksan viikon ajan ja koko listalla kaiken kaikkiaan kolmetoista viikkoa. Albumilta julkaistiin joitakin singlejä, joista menestyneimmäksi muodostui "All I Want for Christmas Is You". == Kappaleet == # # # # # # Joy to the World # Jesus Born on This Day # # # # Luokka:Vuoden 1994 joulualbumit Luokka:Mariah Careyn albumit Luokka:Yhdysvaltalaiset joulualbumit
Männistö (täsmennyssivu)

Männistö on suomenkielinen nimi, joka esiintyy sekä paikannimissä että sukunimenä. Yleisnimenä se tarkoittaa männikköä eli mäntymetsää. ==Paikannimissä== * Männistö, kaupunginosa Kuopiossa. Tähän liittyvät: ** Männistön kirkko, kirkko Kuopion Männistössä ** Pyhän Joosefin kirkko (aiemmin Männistön vanha kirkko), kirkko Kuopion männistössä ** Kuopion Elo (aiemmin Männistön Elo, Männistön urheilijat), kuopiolainen urheiluseura * Männistönpuhto eli Männistö, kulmakunta Merijärvellä * Männistön koulu, koulu Nastolan uudessakylässä ==Sukunimi== *Jarmo Männistö (s. 1947), jääkiekkohuoltaja * Jukka Männistö (s. 1954), Kevan toimitusjohtaja * Keijo Männistö (s. 1949), jääkiekkoilija * Lasse Männistö (s. 1982), Kokoomuksen kansanedustaja * Lauha Männistö (1934–2017), SKDL:ää (1966–1990) ja Vasemmistoliittoa (1990–1991) edustanut kansanedustaja * Noora Männistö (s. 1946), elokuva- ja teatteriohjaaja * Olli Männistö (s. 1967), muusikko ja kuoronjohtaja * Otto Männistö (1888–1918), punakaartilaispäällikkö * Tomi Männistö (s. 1964), ohjelmistotuotannon professori ==Kuvitteellsia henkilöitä== * Männistön Venla, hahmo Aleksis Kiven Seitsemässä veljeksessä * Wenla Männistö, päähenkilö Riina Katajavuoren samannimisessä romaanissa vuodelta 2014 ==Katso myös== * Männikkö Luokka:Sukunimet
Young Money Entertainment

Young Money Entertainment on yhdysvaltalainen levy-yhtiö, jonka perusti Lil Wayne. Yhtiö on ollut Cash Money Recordsin merkki, ja jaettu Universal Recordsille. == Historia == Lokakuussa 2007 Lil Wayne sanoi haastattelussa, että hän on luopunut puheenjohtajuudesta ja hänen tilalleen tulee Cortez Bryant. Myöhemmin puheenjohtajaksi valittiin Mack Caine. Räppäri Drake liittyi Young Moneyn ja Cash Money Recordsin yhteisyritykseen. 6. maaliskuuta 2010 Lil Wayne ilmoitti että räppäri Cory Gunz on uusin liittynyt artisti. Mainostaakseen heidän yhteistyö-albumiaan, Young Money lähti kiertueelle 21. joulukuuta 2009. Levy-yhtiö on julkaissut neljä #1 albumia. Ne ovat Lil Waynen Tha Carter III ja I Am Not a Human Being, Draken Thank Me Later ja Nicki Minajin Pink Friday. Heillä on ollut kolme levyä parhaiten myynneiden levyjen top 3 -listalla 2010, järjestyksessä; Draken Thank Me Later, Lil Waynen Rebirth ja I Am Not A Human Being. Vuonna 2011 Rap-Artisti T-Pain ilmoitti olevansa halukas liittymään Young Moneyn levy-yhtiöön. == Artistit == === Nykyiset artistit === * Lil Wayne * Drake * Mack Maine * Tyga * Pj Morton * Lil Twist * Shanell * Cory Gunz * Christina Milian * Flow * Gouda Gouda * Jae Millz * Lil Chuckee * Nicki Minaj * Short Dawg * T-Streets * Torion === Entiset artistit === * Curren$y * Boo * Kidd Kidd * Omarion * T-Pain == Diskografia == === Albumit === * We Are Young Money (2009) * YMCMB (tulossa) === Singlet === * Every Girl (2009) * BedRock (2009) – mukana Lloyd * Roger That (2010) === Muut kappaleet === * Steady Mobbin (2009) === Levy-yhtiön julkaisemat albumit === * Lil Wayne – Tha Carter IV (2012) * Lil Wayne – Tha Carter III (2008) * Tyga – No Indroduction (2008) * Drake – So Far Gone (2009) * Lil Wayne – Rebirth (2010) * Lil Wayne – I Am Not A Human Being (2010) * Drake – Thank Me Later (2010) * Nicki Minaj – Pink Friday (2010) * Lil Wayne – Tha Carter IV (2011) * Rasha – First Studio Album (TBA) Luokka:Yhdysvaltalaiset levy-yhtiöt
Fondia

Fondia Oy on suomalainen liikejuridiikkaan erikoistunut, vuonna 2004 Helsingissä perustettu lakipalveluyritys. Fondian liikevaihto vuonna 2020 oli 16,4 miljoonaa euroa. Fondian henkilöstön määrä oli vuonna 2017 110 henkilöä. Fondian pääkonttori sijaitsee Helsingissä, ja sillä on toimipaikat myös kuudessa muussa kaupungissa Suomessa sekä Tallinnassa, Vilnassa, Tukholmassa, Malmössä ja Göteborgissa. Hallituksen puheenjohtajana toimii Juha Sarsama. Fondia listautui First North Finland markkinapaikalle keväällä 2017. Fondiasta tuli ensimmäinen pohjoismainen liikejuridiikan alan yritys, jonka osakkeet ovat julkisen kaupankäynnin kohteena. == Yhtiön toiminta == Toimisto ei ole asianajotoimisto, koska sen rakenne ei noudata Asianajajaliiton vaatimuksia, että osakkaiden on oltava juristeja. Perustaja Saarikko Jansson on valmistunut Helsingin yliopistosta oikeustieteen kandidaatiksiNaisjohtajat.fi. Hän oli aluksi yrityksen toimitusjohtaja, mutta siirtyi sittemmin myynnin, markkinoinnin ja viestinnän johtoon. Saarikko Janson jätti Fondian kaupallisen johtajan tehtävät vuonna 2017. Nykyisenä väliaikaisena toimitusjohtajana toimii Harri Savolainen. Fondian toimitusjohtajina ovat aiemmin toimineet muun muassa Jorma Vartia, Salla Vainio ja Leena Hellfors. Fondia myy yrityksille LDaaS-lakiosastopalvelua eli tuotteistettuja lakipalveluita. Yritysjuridiikan alalla Fondia olikin Suomessa ensimmäinen toimija, joka tarjoaa paketoituja palveluja. Fondian palveluihin kuuluvat myös sähköiset työkalut kuten VirtuaaliLakimies-lakitietopankki. VirtuaaliLakimies on palvelu, jossa on yli 1 700 artikkelia. Palvelu on tarjolla sekä suomeksi että englanniksi, ja vuonna 2014 se laajentui kattamaan Ruotsin. == Palkinnot ja tunnustukset == * 2018 Fondia Oyj:n Legal Department as a Service (LDaaS) ja MyFondia -palvelu palkittiin kolmannella sijalla kansainvälisessä FT Innovative Lawyers Awards -kilpailussa *2017 Fondia Oyj:lle myönnettiin valtakunnallinen yrittäjäpalkinto *2016 Helsingin yrittäjät palkitsi Fondian vuoden helsinkiläisenä yrityksenä *Managing Partners' Forumin (Lontoo) järjestämässä kilpailussa vuonna 2016 hopeamitali hyvin johdettuna asiantuntijayrityksenä. * Financial Timesin palkinto vuonna 2015 yhtenä toimialaa eniten muuttaneista eurooppalaisyrityksistä (“Top Game Changers of the past 10 years (non-UK)). *Suomen parhaat työpaikat -tutkimuksessa Suomen yleisessä sarjassa kolmatta vuotta perätysten 3. sijalle vuonna 2014. *2014 Great Place to Work: Fondia tekee historiaa – jo neljättä vuotta peräkkäin Euroopan paras lakialan työpaikka == Lähteet == == Aiheesta muualla == *Fondian kotisivut * VirtuaaliLakimies Luokka:Suomalaiset asianajo- ja lakitoimistot Luokka:Suomalaiset First North -yhtiöt
August Fredrik Arppe

August Fredrik Arppe (15. kesäkuuta 1854 Lappeenranta – 24. helmikuuta 1925 Helsinki) oli suomalainen näyttelijä, teatterinjohtaja ja ruotsin kielellä kirjoittanut näytelmäkirjailija. Arppen vanhemmat olivat kruununvouti Karl Otto Arppe ja Maria Fredrika Pettersson. Hän pääsi ylioppilaaksi 1874 Helsingin yksityislyseosta. Arppe opiskeli näyttämötaidetta Saksassa Dresdenissä 1877–1878 ja suoritti siellä myös ensiesiintymisensä näyttelijänä 1876. Vuosina 1879–1887 Arppe oli näyttelijänä Helsingin Ruotsalaisessa teatterissa, ja vuosina 1888–1890 hän johti omaa oopperaseuruettaan. Oman teatteriseurueen Arppe perusti 1890. Hän oli Svenska Teaternin toimitusjohtaja 1916–1919 ja taloudenhoitajana 1919–1925. Arppe oli naimisissa vuodesta 1879 Leipzigista kotoisin olleen Anna Doris Elisabet Winkelmannin kanssa. == Lähteet == * * Luokka:Suomalaiset näyttelijät Luokka:Suomalaiset teatterinjohtajat Luokka:Suomalaiset näytelmäkirjailijat Luokka:Ruotsinkieliset kirjailijat Luokka:Vuonna 1854 syntyneet Luokka:Vuonna 1925 kuolleet
Nokia 3110 Evolve

Nokia 3110 Evolve on matkapuhelinyhtiö Nokian kehittämä matkapuhelin vuodelta 2007. Nokia 3110 Evolve on melkein samanlainen kuin Nokia 3110 classic. Erona ovat vain tyyli, muistin tila ja muistikorttiominaisuudet. == Ominaisuudet == * 1,3 megapikselin kamera * Java-pelit * Bluetooth * Infrapuna * USB 2.0 -liitäntä * Sähköposti * Nokia Xpress -ääniviestit * Teksti- ja multimediaviestit * Herätyskello * Kalenteri * Ajastin * Laskin * Sekuntikello * Radio * MP3-soitin, joka tukee MP3-, MP4-, AAC-, AAC+-, eAAC+-, H.263-, H.264- ja WMA-tiedostoja. * Muistikortti paikka, max. 2 Gt:n muistikortille. == Muuta tietoa == * Paino 87 grammaa * Tilavuus 72 cm3 * Mitat ovat 108,5 × 45,7 × 15,6 mm * Puheaikaa jopa 4 tuntia * Valmiusaikaa jopa 370 tuntia * Näytössä on 262 000 värillä varustettu 128 × 160 pikselin näyttö == Lähteet == * Nokia-tuoteseloste 3110 Evolve Luokka:Vuoden 2007 matkapuhelimet
Kinning Parkin metroasema

Kinning Park on Glasgow'n metron asema Kinning Parkin kaupunginosassa Clyde- joen eteläpuolella Glasgow'ssa Skotlannissa. Asema on avattu muun metrojärjestelmän tavoin vuonna 1896 ja uudistettu perusteellisesti 1970-luvun lopulla. Asema on yksi järjestelmän vähiten käytetyistä. Aseman lähellä sijaitsee Grand Ole Opry -kantriklubi. == Lähteet == Luokka:Glasgow’n metroasemat
Šikaani

Šikaani () on urheilussa tarkoituksella rakennettu hidastusmutkaMOT Kielitoimiston sanakirja 2.0. Helsinki. Kotimaisten kielten tutkimuskeskus ja Kielikone Oy, 2008., johon tultaessa urheilijan on pakko hidastaa vauhtiaan. Šikaanit ovat yleensä jyrkkiä ja s-kirjaimen muotoisia. Virtuaalinen šikaani on alue, jossa kilpailijan on hidastettava tiettyyn nopeuteen. Virtuaalisella šikaanilla korvataan esimerkiksi heinäpaaleista rakennetut väliaikaiset hidasteet, jolla hidastetaan autoja pitkillä suorilla tai erityisen vaarallisissa paikoissa. Virtuaalisten šikaanien käyttöön rallissa vaikutti tapaus, jossa traktori oli reitillä kesken kilpailun. == Lähteet == == Aiheesta muualla == Luokka:Autourheilu
Butterfly (Mariah Careyn albumi)

Butterfly on yhdysvaltalaisen R&B-laulajan; Mariah Careyn kuudes studioalbumi, joka julkaistiin vuonna 1997. Se koostuu R&B;, pop ja hip hop -tyylilajeista ja sitä ovat olleet kirjoittamassa monet, jo Careyn aiempien albumien työryhmistä tutut henkilöt, sekä muita henkilöitä. Butterfly-albumia myytiin Yhdysvalloissa lähes neljä miljoonaa kappaletta ja maailmanlaajuisesti yli 15.5 miljoonaa kappaletta, ja se oli ensimmäisellä listaviikollaan Billboard 200 -listan sijalla yksi. == Vastaanotto == Butterfly nousi ensimmäisellä listaviikollaan Billboard 200 -listan sijalle yksi ja säilytti kärkipaikan viikon ajan. Kahdenkymmenen parhaan joukossa se viihtyi kahdenkymmenenyhden viikon ajan ja kokonaisuudessaan viisikymmentäviisi viikkoa. Albumia myytiin viisinkertaista platinaa ja kaksi siltä julkaistua singleä, "Honey" ja "My All" sijoittuivat Billboard Hot 100 -listan kärkeen. Rolling Stone sanoi Butterflyn olevan Careyn "siirtymävaihealbumi", joka sijoitti itsensä vakaasti modernin hip hop -vaikutteisen R&B-musiikin; miljööseen. Allmusic taas sanoi albumin olevan yksi Careyn parhaista. Vuoden 1998 Grammy Awardsissa "Honey" keräsi kaksi Grammy-palkinto-ehdokkuutta, "Paras naisartistin R&B-laulusuoritus;" ja "Paras R&B-laulu;". "Butterfly" oli ehdolla kategoriassa "Paras naisartistin laulusuoritus". Albumi voitti Japan Gold Disc Award -palkinnon Kansainvälinen pop-albumi kategoriassa, sekä BMI:n Pop Awardsissa "Vuoden sanoittajan" -palkinnon. == Raidat == # "Honey" 5:00 # "Butterfly" 4:35 # "My All" 3:52 # "The Roof (Back in Time)" 5:14 # "Fourth of July" 4:22 # "Breakdown" 4:44 # "Babydoll" 5:07 # "Close My Eyes" 4:21 # "Whenever You Call" 4:21 # "Fly Away (Butterfly Reprise)" 3:49 # "The Beautiful Ones" 6:59 # "Outside" 4:47 === Kansainvälinen versio === # "Honey (So So Def Radio Mix)" 3:59 # "Honey (Def Club Mix)" 6:17 === Latinalaisen Amerikan versio === # "Mi Todo" 3:52 == Singlet == # "Honey" # "Butterfly" # "Breakdown" # "My All" # "The Roof (Back in Time)" Luokka:Vuoden 1997 albumit Luokka:Mariah Careyn albumit
.mw

.mw on Malawin Internet-maatunnus. Vuonna 2002 IANA siirrätti sen Computer Solutions:in omistaman Malawi Sustainable Development Network Programme:n ylläpitämäksi.http://www.iana.org/reports/mw-report-12aug02.htm Hinta on ensimmäisiltä kahdelta vuodelta $100 USD / vuosi, muilta $50 USD / vuosi. Verkkotunnukset rekisteröidään toiselle tai kolmannelle asteelle. Rekisteröintirajoituksia ei ole. Tunnus otettiin käyttöön 1997. == Lähteet == == Aiheesta muualla == * IANA .mw whois * Rekisteröinti mw mw sv:Toppdomän#M
Hjalmar Hammarskjöld

Knut Hjalmar Leonard Hammarskjöld (4. helmikuuta 1862 Tuna, Kalmarin lääni – 12. lokakuuta 1953 Tukholma) oli ruotsalainen poliitikko ja virkamies. Hammarskjöld opiskeli Uppsalassa oikeustiedettä ja valmistui 1884 lakitieteen kandidaatiksi. Hän oli vaikuttajana valtion monella alueella. Vuonna 1891 hänet nimitettiin professoriksi Uppsalan yliopistoon. Vuosina 1901–1902 hän oli oikeusministerinä Fredrik von Otterin hallituksessa. Hammarskjöld oli uudelleen ministerinä Christian Lundebergin hallituksessa vuonna 1905. 17. helmikuuta 1914 hänestä tuli Ruotsin pääministeri Karl Staaffin erottua virastaan. Hän itse erosi 30. maaliskuuta 1917.K Hjalmar Hammarskjöld. Svenskt biografiskt leksikon == Perhe == Hammarskjöld oli vuodesta 1890 naimisissa Agnes Almquistin (1866–1940) kanssa. Avioparin lapsia olivat lakitieteen kandidaatti Bo Hammarskjöld, Åke Hammarskjöld, Sten Hammarskjöld ja Dag Hammarskjöld. Hammarskjöld on haudattu sukuhautaan Uppsalan vanhalle hautausmaalle. ==Lähteet== == Aiheesta muualla == Luokka:Ruotsin pääministerit Luokka:Ruotsin akatemian jäsenet Luokka:Ruotsin hovioikeuksien presidentit Luokka:Vuonna 1862 syntyneet Luokka:Vuonna 1953 kuolleet
IANA

Internet Assigned Numbers Authority (IANA) vastaa maailmanlaajuisesti IP- osoitteiden ja autonomisten järjestelmien numeroiden allokoinnista, juurinimipalvelimesta, MIME-tyypeistä sekä eräistä muista Internet- protokollista ja niihin liittyvistä. IANA:a ylläpitää Internet Corporation for Assigned Names and Numbers. IANA:a ylläpiti ensimmäisenä Jon Postel Etelä- Kalifornian yliopiston Information Sciences Institute:sta (ISI) Yhdysvaltain puolustusministeriön kanssa solmitun sopimuksen alla, kunnes se siirrettiin ICANN:in alaisuuteen Yhdysvaltain kauppaministeriön kanssa solmitun sopimuksen alla. == Aiheesta muualla == * IANA:n web-sivusto Luokka:Internet
Rainbow (Mariah Careyn albumi)

Rainbow on yhdysvaltalaisen laulajan Mariah Careyn seitsemäs studioalbumi. Albumi julkaistiin 2. marraskuuta 1999, ja se oli ensimmäisellä listaviikollaan Billboard 200 -listan sijalla kaksi. Rainbow on myynyt kolminkertaista platinaa, ja maailmanlaajuisesti sitä on myyty peräti kymmenen miljoonaa kappaletta. Albumia työsti laaja tuottaja- ja artistiryhmä, johon kuului monia 1990-luvun lopun merkittävimmistä musiikkivaikuttajista. Rainbow- albumilla vieraili lukuisia artisteja, kuten Jay-Z, Missy Elliott, Snoop Dogg, Usher ja Joe, sekä poikabändi 98 Degrees. Albumi oli ehdolla vuonna 2000 "Vuoden pop-albumi" -kategoriassa Japan Gold Disc Awardsissa. == Raidat == # "Heartbreaker" (feat. Jay-Z) 4:46 # "Can't Take That Away (Mariah's Theame)" 4:33 # "Bliss" 5:44 # "How Much" (feat. Usher)" :31 # "After Tonight" 4:16 # "X-Girlfriend" 3:58 # "Heartbreaker" (Remix feat. Da Brat ja Missy Elliott) 4:32 # "Vulnerability" (Interlude) 1:12 # "Against All Odds (Take a Look at Me Now" 3:25 # "Crybaby" (feat. Snoop Dogg) 5:20 # "Did I Do That?" (feat. Mystikal ja Master P) 4:16 # "Petals" 4:23 # "Rainbow" (Interlude) 1:32 # "Thank God I Found You" (feat. Joe ja 98 Degrees) # "Theme from Mahogany (Do You Know Where You're Going To)" 3:47 # "Against All Odds (Take a Look at Me Now)" (feat. Westlife) 3:25 Luokka:Vuoden 1999 albumit Luokka:Mariah Careyn albumit
School Gyrls

School Gyrls on yhdysvaltalainen trio, johon kuuluvat Mandy Moseley, Monica Anne Parales ja Jacqueline Rae Pyles. Yhtyeen ensilevy School Gyrls julkaistiin 21. helmikuuta 2010. ==Aiheesta muualla== *Kotisivut Luokka:Yhdysvaltalaiset popyhtyeet Luokka:Yhdysvaltalaiset tyttöbändit